Përdorimi i mediave nga luftëtarët shiitë dhe ISIS
Luftëtarët shiitë në Irak kanë filluar të publikojnë video të ekzekutimeve të luftëtarëve dhe bashkëpunëtorëve të ISIS
Një video që tregon një djalë të ri në prag të ekzekutimit për bashkëpunim me Shtetin Islamik, është vetëm një nga shembujt e shumtë të asaj që luftëtarët shiitë në Irak po publikojnë në internet, shpesh duke përdorur telefonat e tyre celularë. Profesori i Universitetit të Merilendit, Phillip Smyth monitoron aktivitetet e luftëtarëve shiitë të Irakut në internet. Zyrtarët amerikanë thonë se videot, vërtetimi i të cilave është i vështirë, janë "padyshim shumë shqetësuese", dhe numërimi i tyre është i vështirë sepse çdo ditë publikohen të reja. Për luftëtarët shiitë, videot shërbejnë për të fituar mbështetje, ndërkohë që nxisin frikë mes njerëzve që përpiqen t'u kundërvihen. Për individët, kjo është një mënyrë e shpejtë dhe e lehtë për të publikuar një trofe të luftës, ose për të ndërtuar rezymenë e tyre në internet. Profesori Smyth thotë se, tani për tani, duket se ka pak reagime nga luftëtarët shiitë kundër kësaj sjelljeje. Ndërkohë që forcat irakiane dhe luftëtarët shiitë vazhdojnë të përparojnë, mbetet për t'u parë se si do të priten paralajmërimet e kryeministrit të Irakut Haider al-Abadi kundër këtyre veprimeve. Shtetet e Bashkuara kanë marrë masa, thotë zëdhënësja e Departamentit të Shtetit Jen Psaki. Por luftëtarët shiitë janë një çështje tjetër, shumë prej tyre marrin urdhra nga Irani. Zyrtari kryesor i ushtrisë amerikane u ka thënë ligjvënësve se kjo e shqetëson. Studiuesit si profesori Phillip Smyth thonë se historitë e treguara nga telefonat celularë të Irakut janë mjaft të qarta. Çdo video me imazhe të rënda është një përpjekje e re për të treguar se kush është më i ashpër dhe më mizor në luftë.